b'\n_START_ARTICLE_\nGloria Leonard\n_START_SECTION_\nCarrera professional\n_START_PARAGRAPH_\nLeonard va n\xc3\xa9ixer i es va criar al Bronx, Nova York. Durant tres anys va treballar a Wall Street com a representant de la Schweickart and Company, tamb\xc3\xa9 va treballar en diverses empreses de relacions p\xc3\xbabliques, i per al publicista Johnny Carson, va treballar per a l\'empresa Elektra Records.\n_START_SECTION_\nCarrera pornogr\xc3\xa0fica\n_START_PARAGRAPH_\nGl\xc3\xb2ria Leonard va comen\xc3\xa7ar a apar\xc3\xa8ixer en el m\xc3\xb3n de la pornografia l\'any 1976, va apar\xc3\xa8ixer en diverses pel\xc2\xb7l\xc3\xadcules com: The Trouble With Young Stuff, All About Gl\xc3\xb2ria Leonard, les dues pel\xc2\xb7l\xc3\xadcules van ser escrites i dirigides per part de Joseph W. Sarno; The Opening of Misty Beethoven dirigit de Radley Metzger; Fortune Smiles, Taboo American Style. Abans de retirar-se dels escenaris l\'any 1984 va treballar amb moltes actrius entre les quals: Constance Money, Leslie Bovee, Sharon Mitchell, Jennifer Welles i Samantha Fox. Va dirir diverses pel\xc2\xb7l\xc3\xadcules porno i va estar casada amb Bobby Hollander L\'any 1997 es va traslladar a Los Angeles per treballar amb l\'empresa Private.\n_START_SECTION_\nRevista High Society\n_START_PARAGRAPH_\nDespr\xc3\xa9s de la seva carrera professional com a actriu pornogr\xc3\xa0fica Gl\xc3\xb2ria Leonard va ser pionera en la publicaci\xc3\xb3 de fotos de personatges famosos despullats, i en la creaci\xc3\xb3 de l\xc3\xadnies de sexe telef\xc3\xb2nic., Gloria va seguir treballant durant 14 anys com a editora per a la revista er\xc3\xb2tica nord-americana High Society. En una ocasi\xc3\xb3 Gloria va dir de l\'editor de la revista, Carl Ruderman:_NEWLINE_"Ell en aquest per\xc3\xadode estava buscant a una dona editora per a una publicaci\xc3\xb3 masculina."_NEWLINE_Despr\xc3\xa9s de publicar algunes fotografies de Margot Kidder, Ann Margaret, i Barbra Streisand, aquestes persones van tractar de portar la revista als tribunals.'